 มท ๐๘๑๐.๒/ กรมส่งเสริมการปกครองท้องถิ่น

 ถนนนครราชสีมา เขตดุสิต กทม. ๑๐๓๐๐

 พฤษภาคม 2562

เรื่อง รายชื่อผู้เข้ารับการทดสอบวัดระดับความรู้ภาษาอังกฤษของกรมส่งเสริมการปกครองท้องถิ่น ประจำปี 2562

เรียน ผู้ว่าราชการจังหวัด (ตามบัญชีแนบท้าย)

อ้างถึง หนังสือกรมส่งเสริมการปกครองท้องถิ่น ที่ มท 0810.2/ว 1433 ลงวันที่ 4 เมษายน 2562

สิ่งที่ส่งมาด้วย 1. สำเนาประกาศกรมส่งเสริมการปกครองท้องถิ่น เรื่อง รายชื่อผู้เข้ารับการทดสอบ

 วัดระดับความรู้ภาษาอังกฤษของกรมส่งเสริมการปกครองท้องถิ่น ประจำปี 2562

 ลงวันที่ พฤษภาคม 2562 จำนวน 1 ชุด

 2. แนวทางในการเข้ารับการทดสอบฯ จำนวน 1 ชุด

 ตามหนังสือที่อ้างถึง กรมส่งเสริมการปกครองท้องถิ่นร่วมกับสถาบันการต่างประเทศ เทวะวงศ์วโรปการ กระทรวงการต่างประเทศ กำหนดจัดการทดสอบวัดระดับความรู้ภาษาอังกฤษของกรมส่งเสริมการปกครองท้องถิ่น ประจำปี 2562 ในวันอังคารที่ 21 พฤษภาคม 2562 เวลา 09.00 – 12.00 น. ณ สถาบันการต่างประเทศเทวะวงศ์วโรปการ ศูนย์ราชการเฉลิมพระเกียรติฯ เขตหลักสี่ กรุงเทพฯ และขอความร่วมมือจังหวัดประชาสัมพันธ์การทดสอบดังกล่าวให้ข้าราชการสำนักงานส่งเสริมการปกครองท้องถิ่นและข้าราชการ/พนักงานส่วนท้องถิ่นทราบ ความละเอียดแจ้งแล้ว นั้น

 กรมส่งเสริมการปกครองท้องถิ่น ได้จัดทำรายชื่อผู้เข้ารับการทดสอบวัดระดับความรู้ภาษาอังกฤษของกรมส่งเสริมการปกครองท้องถิ่น ประจำปี 2562 เรียบร้อยแล้ว จึงขอความร่วมมือจังหวัดแจ้งผู้มีรายชื่อให้ตรวจสอบความถูกต้องของชื่อ – สกุล ตำแหน่ง และสังกัด พร้อมทั้งเข้ารับการทดสอบตามวัน เวลา และสถานที่ดังกล่าว ทั้งนี้ สามารถตรวจสอบรายชื่อผู้เข้ารับการทดสอบทาง www.dla.go.th หัวข้อ “หนังสือราชการ” ได้อีกช่องทางหนึ่ง รายละเอียดปรากฏตามสิ่งที่ส่งมาด้วย

 จึงเรียนมาเพื่อโปรดพิจารณาดำเนินการต่อไป

ขอแสดงความนับถือ

อธิบดีกรมส่งเสริมการปกครองท้องถิ่น

กองพัฒนาและส่งเสริมการบริหารงานท้องถิ่นส่วนวิชาการและวิจัยเพื่อการพัฒนาท้องถิ่น

โทร. ๐ ๒๒๔๑ ๙๐๐๐ ต่อ ๒๒๑๒

โทรสาร ๐ ๒๒๔๓ ๑๘๑๒

ผู้ประสานงาน น.ส.สุพรรษา จ้อยศิริ

หมายเลขโทรศัพท์ 09 2141 5154